ᱱᱤᱭᱩ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱱᱤᱭᱩ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ NJP) ᱫᱚ ᱑᱙᱖᱐ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ, ᱢᱤᱫ ᱮ᱑ ᱛᱷᱚᱠ ᱨᱮᱱᱟᱜ ᱵᱨᱚᱰᱜᱮᱡᱽ ᱟᱨ ᱱᱮᱨᱳ-ᱜᱮᱡᱽ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱧᱮ-ᱥᱟᱢᱟᱝ ᱥᱤᱢᱟᱹ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱠᱟᱴᱤᱦᱟᱨ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱚᱧᱮ-ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤᱭᱟᱱ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ ᱾ ᱱᱚᱣᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱧᱮ ᱵᱮᱝᱜᱚᱞ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱟᱦᱟᱱᱚᱜᱚᱨ ᱥᱤᱞᱤᱜᱩᱲᱤ ᱥᱚᱦᱚᱨ ᱨᱮ ᱥᱮᱵᱟ ᱮᱢᱚᱜᱼᱟ ᱾ ᱮᱴᱟᱜ ᱥᱴᱮᱥᱚᱱ ᱠᱚᱫᱚ - , , ᱵᱟᱜᱽᱰᱳᱜᱽᱨᱟ, ᱢᱚᱴᱤᱜᱟᱲᱟ,  ᱟᱨ  ᱾ ᱒᱐᱑᱖ ᱥᱮᱨᱢᱟ ᱨᱮᱱᱟᱜ ᱥᱟᱨᱵᱷᱮ ᱨᱮ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱑᱐ ᱟᱱᱟᱜ ᱡᱚᱛᱚ ᱠᱷᱚᱱ ᱯᱷᱩᱨᱪᱟᱹ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱴᱷᱟᱶ ᱮ ᱧᱟᱢ ᱞᱮᱫᱼᱟ ᱾ ᱟᱨ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱑᱐᱐ ᱜᱚᱴᱟᱝ ᱵᱩᱠᱤᱝ ᱥᱴᱮᱥᱚᱱ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱫᱚ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱞᱮᱠᱟᱛᱮ ᱠᱚᱧᱮ ᱵᱮᱝᱜᱚᱞ, ᱥᱤᱠᱠᱤᱢ, ᱱᱮᱯᱟᱞ, ᱵᱷᱩᱴᱟᱱ, ᱵᱟᱝᱞᱟᱫᱮᱥ ᱮᱢᱟᱱ ᱫᱤᱥᱚᱢ ᱟᱨ ᱗ ᱜᱚᱴᱟᱝ ᱠᱚᱧᱮ-ᱥᱟᱢᱟᱝ ᱯᱚᱱᱚᱛ (ᱟᱥᱟᱢ, ᱚᱨᱩᱬᱟᱪᱚᱞ ᱯᱨᱚᱫᱮᱥ, ᱱᱟᱜᱟᱞᱮᱱᱰ, ᱢᱟᱱᱤᱯᱩᱨ, ᱢᱤᱡᱚᱨᱟᱢ, ᱛᱨᱤᱯᱩᱨᱟ ᱟᱨ ᱢᱮᱜᱷᱟᱞᱚᱭ) ᱞᱟᱹᱜᱤᱫ ᱵᱚᱞᱚᱱ ᱴᱷᱟᱶ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ ᱫᱚ ᱠᱚᱧᱮ-ᱥᱟᱢᱟᱝ ᱯᱚᱱᱚᱛ ᱠᱚ ᱥᱤᱧᱚᱛ ᱨᱮᱱᱟᱜ ᱢᱩᱬᱩᱛ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱥᱩᱵᱤᱫᱷᱟ
ᱱᱤᱭᱩ ᱡᱚᱞᱯᱟᱭᱜᱩᱲᱤ ᱨᱮᱞᱣᱮ ᱥᱴᱮᱥᱚᱱ ᱨᱮ ᱵᱟᱨᱭᱟ ᱵᱟᱨ ᱜᱟᱵᱟᱬ-ᱵᱮᱰ ᱮᱥᱤ ᱨᱤᱴᱟᱨᱤᱝ ᱚᱲᱟᱜ, ᱛᱩᱨᱩᱭ ᱜᱚᱴᱟᱝ ᱫᱚ ᱵᱟᱨ ᱜᱟᱵᱟᱬ-ᱵᱮᱰ ᱱᱚᱱ-ᱮᱥᱤ ᱨᱤᱴᱟᱨᱤᱝ ᱚᱲᱟᱜ, ᱢᱤᱫᱴᱟᱹᱝ ᱫᱚ ᱯᱮ-ᱵᱮᱰ ᱚᱲᱟᱜ ᱟᱨ ᱢᱤᱫᱴᱟᱹᱝ  ᱫᱚ ᱜᱮᱞᱵᱟᱨ-ᱵᱮᱰ ᱚᱲᱟᱜ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱨᱮ ᱯᱷᱨᱤ ᱦᱟᱭ ᱥᱯᱤᱰ ᱜᱩᱜᱚᱞ ᱨᱮᱞᱣᱟᱭᱟᱨ ᱣᱟᱭᱯᱷᱟᱭ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮ IRCTC ᱟᱨ ᱮᱴᱟᱜ ᱯᱨᱟᱭᱵᱷᱮᱴ ᱨᱮᱥᱴᱚᱨᱮᱱᱴ ᱢᱮᱱᱟᱜᱼᱟ ᱾

ᱥᱮᱵᱟ
ᱱᱤᱭᱩ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ, ᱡᱟᱦᱟᱸ ᱫᱚ ᱮᱱᱡᱮᱯᱤ ᱠᱚ ᱢᱮᱛᱟᱜ ᱠᱟᱱᱟ, ᱱᱚᱣᱟ ᱫᱚ ᱠᱚᱧᱮ-ᱥᱟᱢᱟᱝ ᱥᱤᱢᱟᱹ ᱴᱚᱴᱷᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱡᱚᱛᱚ ᱠᱷᱚᱱ ᱠᱟᱹᱢᱤᱭᱟᱱ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱧᱮ-ᱥᱟᱢᱟᱝ ᱯᱚᱱᱚᱛ ᱨᱮᱱᱟᱜ ᱡᱤᱭᱚᱱ ᱞᱟᱭᱤᱱ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱮᱱ.ᱡᱮ.ᱯᱤ. ᱫᱚ ᱠᱚᱧᱮ-ᱥᱟᱢᱟᱝ ᱯᱚᱱᱚᱛ ᱠᱚ ᱥᱤᱧᱚᱛ ᱨᱮᱱᱟᱜ ᱢᱩᱬᱩᱛ ᱚᱛ ᱦᱟᱥᱟ ᱥᱟᱶ ᱡᱚᱲᱟᱣ ᱞᱟᱹᱜᱤᱫ ᱢᱤᱫ ᱚᱥᱟᱨ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾ ᱮᱱ.ᱡᱮ.ᱯᱤ. ᱫᱚ ᱠᱚᱧᱮ ᱵᱮᱝᱜᱚᱞ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱚᱦᱚᱨ (ᱥᱤᱞᱤᱜᱩᱲᱤ) ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱠᱚᱧᱮ-ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱞᱮᱠᱟᱛᱮ ᱠᱚ ᱵᱟᱰᱟᱭᱮᱫᱼᱟ ᱾ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱢᱩᱬᱩᱛ ᱑᱐᱐ ᱵᱩᱠᱤᱝ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱱᱤᱭᱩ ᱡᱚᱞᱯᱟᱭᱜᱩᱲᱤ ᱫᱤᱥᱚᱢ ᱨᱮᱱᱟᱜ ᱡᱚᱛᱚ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ (ᱯᱩᱱᱮ, ᱦᱚᱨᱤᱫᱣᱟᱨ, ᱨᱟᱢᱮᱥᱣᱚᱨᱚᱢ, ᱜᱳᱣᱟ ᱟᱨ ᱥᱩᱨᱚᱛ ᱪᱷᱟᱰᱟ ᱠᱟᱛᱮ) ᱟᱨ ᱱᱮᱛᱟᱨ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱯᱷᱩᱨᱪᱟᱹ ᱨᱮᱞᱣᱮ ᱥᱴᱮᱥᱚᱱ ᱨᱮ ᱑᱐ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱣᱟ ᱨᱮᱭᱟᱜ ᱠᱚᱞᱠᱟᱛᱟ, ᱫᱤᱞᱞᱤ ᱟᱨ ᱜᱩᱣᱟᱦᱟᱴᱤ ᱠᱷᱚᱱ ᱱᱟᱯᱟᱭ ᱡᱚᱲᱟᱣ ᱢᱮᱱᱟᱜᱼᱟ ᱟᱨ ᱥᱤᱧᱚᱛ ᱨᱮᱭᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟ ᱠᱚ ᱞᱟᱹᱜᱤᱫ ᱟᱭᱢᱟ ᱮᱴᱟᱜ ᱴᱨᱮᱱ ᱢᱮᱱᱟᱜᱼᱟ ᱾ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱫᱚ ᱠᱚᱧᱮ ᱵᱮᱝᱜᱚᱞ ᱟᱨ ᱠᱚᱧᱮ-ᱥᱟᱢᱟᱝ ᱥᱤᱢᱟᱹ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤ ᱟᱠᱟᱱ ᱥᱴᱮᱥᱚᱱ ᱠᱟᱱᱟ ᱾ ᱰᱷᱟᱠᱟ ᱞᱟᱹᱜᱤᱫ ᱢᱤᱫᱴᱟᱹᱝ ᱡᱮᱡᱟᱹᱛᱤᱭᱟᱹᱨᱤ ᱮᱥᱤ ᱴᱨᱮᱱ (ᱱᱤᱭᱩ ᱡᱚᱞᱯᱟᱭᱜᱩᱲᱤ–ᱰᱷᱟᱠᱟ ᱢᱤᱛᱟᱞᱤ ᱮᱠᱥᱯᱨᱮᱥ), ᱯᱨᱤᱢᱤᱭᱟᱢ–ᱦᱟᱣᱲᱟ–ᱱᱤᱭᱩ ᱡᱚᱞᱯᱟᱭᱜᱩᱲᱤ ᱵᱟᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ ᱟᱨ ᱱᱤᱭᱩ ᱡᱚᱞᱯᱟᱭᱜᱩᱲᱤ–ᱜᱩᱣᱟᱦᱟᱴᱤ ᱵᱟᱱᱫᱮ ᱵᱷᱟᱨᱚᱛ ᱮᱠᱥᱯᱨᱮᱥ, ᱯᱩᱱᱭᱟᱹ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ, ᱵᱟᱨᱭᱟ ᱵᱤᱥᱴᱟᱰᱳᱢ ᱮᱠᱥᱯᱨᱮᱥ, ᱵᱟᱨᱭᱟ ᱦᱟᱢᱥᱚᱯᱷᱚᱨ ᱮᱠᱥᱯᱨᱮᱥ, ᱯᱩᱱᱭᱟᱹ ᱮᱥᱤ ᱥᱩᱯᱚᱨᱯᱷᱟᱥᱴ ᱮᱠᱥᱯᱨᱮᱥ ᱟᱨ ᱢᱤᱫᱴᱟᱹᱝ ᱥᱚᱛᱟᱵᱽᱫᱤ ᱮᱠᱥᱯᱨᱮᱥ (ᱱᱤᱭᱩ ᱡᱚᱞᱯᱟᱭᱜᱩᱲᱤ–ᱦᱟᱣᱲᱟ ᱥᱚᱛᱟᱵᱽᱫᱤ ᱮᱠᱥᱯᱨᱮᱥ) ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱪᱟᱞᱟᱜᱼᱟ ᱾

ᱫᱟᱨᱡᱤᱞᱤᱝ-ᱦᱤᱢᱟᱞᱤᱭᱟᱱ ᱨᱮᱞᱣᱮ
ᱱᱚᱣᱟ ᱥᱴᱮᱥᱚᱱ ᱨᱮ ᱢᱤᱫ ᱱᱮᱨᱳ-ᱜᱮᱡᱽ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱫᱟᱨᱡᱤᱞᱤᱝ ᱦᱤᱢᱟᱞᱤᱭᱟᱱ ᱨᱮᱞᱣᱮ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱞᱮᱠᱟᱛᱮ ᱫᱟᱨᱡᱤᱞᱤᱝ ᱵᱳᱨᱳ ᱥᱮᱱᱚᱜ ᱞᱟᱹᱜᱤᱫ ᱴᱨᱮᱱ ᱠᱚ ᱪᱟᱞᱟᱜᱼᱟ ᱾ ᱱᱚᱣᱟ ᱫᱚ ᱰᱤ.ᱮᱪ.ᱟᱨ. ᱨᱮᱞᱣᱮ ᱨᱮᱭᱟᱜ ᱢᱩᱪᱟᱹᱫ ᱴᱟᱨᱢᱤᱱᱟᱞ ᱠᱟᱱᱟ ᱾

ᱥᱤᱧᱚᱛ-ᱵᱟᱝᱞᱟᱫᱮᱥ ᱨᱮᱞ ᱞᱤᱸᱠ
ᱱᱚᱣᱟ ᱥᱴᱮᱥᱚᱱ ᱨᱮ ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱛᱟᱞᱟ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱮᱠᱥᱯᱨᱮᱥ ᱴᱨᱮᱱ ᱥᱮᱵᱟ ᱢᱮᱱᱟᱜᱼᱟ ᱾ ᱢᱤᱛᱟᱞᱤ ᱮᱠᱥᱯᱨᱮᱥ ᱫᱚ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱰᱷᱟᱠᱟ ᱠᱟᱱᱴᱚᱱᱢᱮᱱᱴ ᱨᱮᱞᱣᱮ ᱥᱴᱮᱥᱚᱱ ᱫᱷᱟᱹᱨᱤᱡ ᱪᱟᱞᱟᱜᱼᱟ ᱾ ᱢᱤᱛᱟᱞᱤ ᱮᱠᱥᱯᱨᱮᱥ ᱴᱨᱮᱱ ᱫᱚ ᱢᱤᱫ ᱡᱮᱡᱟᱹᱛᱤᱭᱟᱹᱨᱤ ᱮᱠᱥᱯᱨᱮᱥ ᱨᱮᱞ ᱥᱮᱵᱟ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱥᱤᱞᱤᱜᱩᱲᱤ (ᱱᱤᱭᱩ ᱡᱚᱞᱯᱟᱭᱜᱩᱰᱤ ᱨᱮᱞᱣᱮ ᱥᱴᱮᱥᱚᱱ) ᱟᱨ ᱵᱟᱝᱞᱟᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱰᱷᱟᱠᱟ (ᱰᱷᱟᱠᱟ ᱠᱟᱱᱴᱚᱱᱢᱮᱱᱴ ᱨᱮᱞᱣᱮ ᱥᱴᱮᱥᱚᱱ) ᱛᱟᱞᱟ ᱨᱮ ᱦᱟᱯᱛᱟ ᱯᱤᱪᱷᱤ ᱥᱮᱱᱚᱜᱼᱟ ᱾

ᱵᱤᱥᱴᱟᱰᱳᱢ ᱥᱯᱮᱥᱤᱭᱟᱞ
 ᱱᱤᱭᱩ ᱡᱚᱞᱯᱟᱭᱜᱩᱲᱤ - ᱟᱞᱤᱯᱩᱨᱫᱩᱣᱟᱨ ᱴᱩᱨᱤᱥᱴ ᱥᱯᱮᱥᱤᱭᱟᱞ ᱱᱚᱶᱟ ᱥᱴᱮᱥᱚᱱ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱠᱚᱧᱮ ᱵᱮᱝᱜᱚᱞ ᱨᱮᱱᱟᱜ ᱱᱟᱯᱟᱭ ᱫᱳᱣᱟᱨᱥ ᱴᱚᱴᱷᱟ ᱞᱮᱠᱟᱛᱮ ᱪᱟᱞᱟᱜᱼᱟ ᱾
 ᱰᱤ. ᱮᱪ. ᱟᱨ. ᱵᱤᱥᱴᱟᱰᱳᱢ ᱥᱯᱮᱥᱤᱭᱟᱞ ᱦᱚᱸ ᱱᱚᱣᱟ ᱥᱴᱮᱥᱚᱱ ᱠᱷᱚᱱ ᱮᱛᱚᱦᱚᱵ ᱟᱠᱟᱱᱟ ᱟᱨ ᱫᱟᱨᱡᱤᱞᱤᱝ ᱨᱮᱱᱟᱜ ᱵᱳᱨᱳ ᱞᱮᱠᱟᱛᱮ ᱪᱟᱞᱟᱜᱼᱟ ᱾

 ᱡᱚᱲᱟᱣ 

 ᱵᱟᱥ ᱠᱚ 
ᱠᱚᱧᱮ ᱵᱮᱝᱜᱚᱞ ᱯᱚᱱᱚᱛ ᱥᱟᱜᱟᱲᱚᱢ ᱠᱚᱨᱯᱚᱨᱮᱥᱚᱱ ᱮᱱ.ᱡᱮ.ᱯᱤ. ᱱᱤᱭᱩ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱥᱤᱞᱤᱜᱩᱲᱤ ᱥᱚᱦᱚᱨ ᱟᱨ ᱥᱟᱵᱽ ᱟᱨᱵᱟᱱ ᱴᱚᱴᱷᱟ ᱠᱚ ᱞᱟᱹᱜᱤᱫ ᱵᱟᱥ ᱥᱮᱵᱟ ᱪᱟᱪᱞᱟᱣ ᱮᱫᱟ ᱾ ᱟᱨ ᱱᱤᱡᱮᱨᱟᱜ ᱵᱟᱥ ᱦᱚᱸ ᱮᱱ.ᱡᱮ.ᱯᱤ. ᱱᱤᱭᱩ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱥᱚᱦᱚᱨ ᱨᱮᱱᱟᱜ ᱡᱚᱛᱚ ᱴᱚᱴᱷᱟ ᱨᱮ ᱪᱟᱪᱞᱟᱣ ᱮᱫᱟ ᱾

 ᱠᱟᱨ ᱠᱚ 
ᱥᱤᱞᱤᱜᱩᱲᱤ ᱠᱷᱚᱱ ᱱᱟᱶᱟ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱷᱟᱹᱨᱤᱡ ᱟᱹᱰᱤ ᱜᱟᱱ ᱥᱚᱲᱚᱠ ᱛᱮ ᱥᱚᱡᱷᱮ ᱡᱚᱲᱟᱣ ᱢᱮᱱᱟᱜᱼᱟ ᱾

ᱨᱟᱭᱤᱰ ᱚᱜᱽᱨᱮᱡᱮᱴᱚᱨ ᱥᱮᱵᱟ ᱫᱚ ᱩᱵᱮᱨ, ᱨᱟᱯᱤᱰᱳ, ᱳᱞᱟ ᱨᱮᱞ ᱥᱴᱮᱥᱚᱱ ᱠᱷᱚᱱ ᱥᱚᱦᱚᱨ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱴᱚᱴᱷᱟ ᱠᱚᱨᱮ ᱨᱟᱭᱤᱰ ᱮᱢᱚᱜᱼᱟ ᱾ ᱫᱟᱨᱡᱤᱞᱤᱝ, ᱜᱚᱝᱴᱚᱠ ᱟᱨ ᱡᱚᱛᱚ ᱵᱳᱨᱳ ᱴᱚᱴᱷᱟ ᱨᱮ ᱪᱟᱞᱟᱜ ᱞᱟᱹᱜᱤᱫ ᱡᱟᱦᱟᱸᱭ ᱯᱨᱟᱭᱵᱷᱮᱴ ᱠᱮᱵᱤ ᱦᱚᱸ ᱵᱩᱠ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱠᱚ ᱵᱮᱜᱚᱨ ᱦᱚᱸ ᱟᱭᱢᱟ ᱯᱨᱟᱭᱵᱷᱮᱴ ᱴᱮᱠᱥᱤ ᱚᱯᱨᱮᱴᱚᱨ ᱥᱚᱦᱚᱨ ᱨᱮ ᱯᱨᱤᱯᱮᱰ ᱟᱨ ᱯᱚᱥᱴᱯᱮᱰ ᱴᱮᱠᱥᱤ ᱥᱮᱵᱟ ᱮᱢᱚᱜ ᱠᱟᱱᱟ ᱾ ᱤ-ᱨᱤᱠᱥᱟ, ᱥᱤᱴᱤ ᱚᱴᱚ ᱵᱮᱵᱚᱥᱛᱟ ᱥᱴᱮᱥᱚᱱ ᱨᱮ ᱢᱮᱱᱟᱜᱼᱟ ᱾

 ᱟᱨᱦᱚᱸ ᱧᱮᱞ ᱢᱮ 
 ᱥᱤᱞᱤᱜᱩᱲᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

 ᱥᱟᱹᱠᱷᱭᱟᱹᱛ 

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱠᱟᱴᱤᱦᱟᱨ ᱨᱮᱞᱣᱮ ᱦᱟᱹᱴᱤᱧ